Amdan yefkka azal meqqren i wsejji di tudert-is n yal-ass ,akken ad yidir deg tezmert i watan ;ɣef aya yexdem ttawil s wayes ara yqabel aṭṭanen yellan d wid id -yettnulfun yal mi ara tbeddel tsemhut .Maca lehlak ur yettḥaz ara amdan kan weḥdes ,imi ula d iɣersiwen d yemɣan ttaḍnen .Yal aṭṭan yettbeddil talɣa n umuḍin. Ɣef aya amdan dima yettnadi amek ara yesejji imanis, akken ad ḥerzen tazmert-nsen seg tama : « allaɣ,tanefsit,tafekka » s useqdec n ugar n tmuzzugin d wallalen n usejji ,maca tamsalt n tujya d tin yemgaraden seg temnaḍt ɣer tayeḍ, ama deg tarrayin isemrasen yemdanen ilmend n udawi, neɣ ttawilat i seqdacen ; mi ara terzu tmuɣli -neɣ ɣer temnaḍṭ n leqbayel nettaf-d sin wanawen :tujya tatrart, tujya tamensayt maca nezmer ad d ninni d akken tanegarut-agi d nettat i d udem agejdan ɣer leqbayel si zik, ɣas ulama tellul-d tujya tatrart .